 በቃ ንጉሆ ተመሊስና ክነጥቅዕ ኢና ኢልና ሽዑ ምሸት ናብ መደብር ሓይሊ ምድሪ ተመሊስና ኣብኡ ምስበፃሕና ጄል ቁምላቸው መፃእኹ ኢሉኒ ከይዱ ብድሕሪኡ ኣይተረኣኣናን ምንጪ ስእሊ, Mondadori Portfolio መግለጺ ስእሊ, ኣዲስ ኣበባ ጥቓ ሃገራዊ ባንኪ 1960ታት መንግሥቱ ኃይለማርያ ንብዓት መፂኡዎ ኣብ ቤተ መንግስቲ ኢና ተኣሲርና ነይርና ኣብኡ ዓብዪ ኣዳራሽ ኣሎ ናይ ንግስቲ ዘውዲቱ መመየሲ ዝነበረ እዩ እቶም ኣብ ኣስመራ ኮይኖም ኣብቲ ዕልዋ ዝተሳተፉ እውን ብዘስካሕክሕ መገዲ ኩሩንኩሪት ተኣሲሮም እንተእውዩ ይዝክር 112 ሰባት ንኸውን ነይርና ተኣሲርና እናሃለና መንግስቱ ክልተ ግዜ መፂኡ ርእዩና እዩ መጀመርያ መዓልቲ ኣብ ኣብዮት ኣደባባይ መደረ ዝገበረሉ መዓልቲ እዩ 10 ግንቦት ድዩ 11 ዝነበረ ረሲዐዮ ኣለኹ ኣብ ኣብዮት ኣደባባይ ምስ መደረ ብቐጥታ ናባና መፂኡ ንሕና ድማ ሽዑ ፖሊስ ተመዲቡልና ቃልና ንህብ ነይርና ሽዑ መዓልቲ ስቕ ኢሉ ርእዩና ከይዱ ብድሕሪኡ ድማ 11 ሰነ 1981 ተመሊሱ መፂኡ ሽዑ ኣብቲ ናይ ንግስቲ ዘውዲቱ ኣዳራሽ ተኣሲርና ዝነበርና 118 መኮንናት ንኸውን ነይርና እታ ኣዳራሽ ሓንቲ ኣፍደገ ጥራይ ነይራታ ብርሃን ኣይኣትዎን ዋላ ሓንቲ ነገር ክትርእይ ኣይትኽእልን ኢኻ እማን እዩ ኣብ መዓልቲ ንሓንቲ ሰዓት ፀሓይ ንፅሎ ነይርና 11 ሰነ መንግስቱ ንኻልኣይ ግዜኡ ክመፅእ እንከሎ ፀሓይ ንፅሎ ነይርና ተኣከቡ ተባሂልና ፍርቁ ጋቢ ተኸዲኑ ገሊኡ ርእሱ ተዓሚሙ እዩ ነይሩ ኣብታ መዓልቲ ንሳ ዘይርስዓ ነገር ክነግረካ... ምንግስቱ ግልፅ ግልፅ እናበለ ረኣየናሞ ናብ ጄል ዓብዱላሂ እናጠመተ ዓብዱላሂ! በለ ኣብ ሚኒስትሪ ምክልኻል ኣመሓዳሪ ዝነበረ ጄል ዓብዱላሂ ኣብየት ጎይታይ ኢሉ መለሰ ኣብ ዙርያ ኣዲስ ኣበባ ዘሎ ሰራዊት ናይ 6 ወርሒ መሃያ ከምዘይተኸፈሎ ትፈልጥ እንዲኻ ግዲ? ኢልዎ እወ ይፈልጥ እየ መሊሱ ዓብዱላሂ ኣብ ልዕለይ ሽርሒ ክትፍፅም ኮነ ኢልካ ዝገበርካዮ እንድዩ? 